එම අන්තර්කාලීන ආණ්ඩුව පවතින පාර්ලිමේන්තුවේ ධූරකාලය අවසන් වන දින හෝ ඊට පෙර විසුරුවනු ලැබුවහොත් එම දිනය දක්වා සහ අලුතින් මැතිවරණයක් පවත්වා කැබිනට් මණ්ඩලයක් පත් කර ගන්නා තෙක් ක්‍රියාත්මක විය යුතු බවද එහි සඳහන් වේ.අන්තර්කාලීන ආණ්ඩුව විසින් රටේ ආර්ථිකය ප්‍රතිස්ථාපනය කරනු ලැබීම සඳහා සහ ප්‍රජාතන්ත්‍රවාදී මූලධර්ම ආරක්ෂා කර වර්ධනය කිරීම පිණිස දිගු කාලීන සහ කෙටි කාලීන ප්‍රතිපත්ති ප්‍රකාශයක් අනුමත කරගත යුතු බවත් ආර්ථික අර්බුදය විසඳා ගැනීම සඳහා කෙටිකාලීන ප්‍රතිපත්තියක් ලෙස ජාත්‍යන්තර මූල්‍ය ආයතන සමඟ සාකච්ඡාවකට, ණය වගවීමට ඇති වගකීම් කල් දමා ගැනීමට සහ ජනතාවගේ මූලික අවශ්‍යතා සැපිරීමට මූලික පහසුකම් ලබාගැනීමට කටයුතු කළ යුතු බවත් විජයදාස රාජපක්ෂ මහතා යෝජනා කරයි.